„ Ef hægt væri að semja sig frá mannlegum harmleik í Ráðhúsinu væri Ísland vímuefnalaust , ungmenni myndu öll stunda hópíþróttir og stjórnmálamenn gætu samið um að hér fyndu allir hamingjuna . “ Þetta segir Ólöf Skaftadóttir , ritstjóri Fréttablaðsins , í leiðara blaðsins í dag . Þar ræðir hún um nýundirrituð samkomulög um ofbeldislausa skemmtistaði og vændislaus hótel . Með þessum samkomulögum er stefnt að því að fyrirbyggja allt mögulegt ofbeldi á skemmtistöðum , þar með talda kynferðislega og kynbundið áreitni , vændi og mansal . Ólöf segir : „ Í gær var málamyndasamkomulag um ofbeldislausa skemmtistaði undirritað . Samhliða var þýðingarlaust samkomulag gert um vændislaus hótel . Reykjavíkurborg , Samtök ferðaþjónustu fyrir hönd skemmtistaða , lögreglan og slökkviliðið taka höndum saman um þessi háleitu markmið . Hin svokallaða ofbeldisvarnarnefnd borgarinnar ber ábyrgð á utanumhaldi . “ „ Til að ná fram göfugum markmiðunum treysta aðilar samkomulags á stefnugerð , samvinnu og ársfjórðungslega fundi . Þá er því beint að þeim sem reka skemmtistaði og hafa lifibrauð sitt af vínsölu að „ afgreiða ekki áfengi til þeirra sem sýnilega eru ölvaðir “ , “ bætir hún við og segir tilefnið ærið . Ekkert gengið í baráttu við vændi Ólöf bendir á að sannað sé að gríðarlegt framboð af vændi sé í Reykjavík . „ Samt er áratugur frá því að lög tóku gildi um málaflokkinn sem áttu að ná til fólks í vændi og auðvelda því leið út . Hvorki virðist hafa gengið né rekið í þeirri baráttu , þótt margir mætir hafi reynt . “ „ Nú ætla embættismenn sér að hittast fjórum sinnum á ári til þess að uppræta þau þjóðfélagslegu mein sem engu ríki hefur lánast að uppræta . Kannski hefur samt best tekist til í Hollandi , þar sem vændi er löglegt og ekki úthýst þangað sem enginn sér , “ bætir hún við . Ólöf segir það ekki ætlun sína með skrifum sínum að gera lítið úr því að viðfangsefnið sé flókið og stórt . „ Fullkomið skilningsleysi á aðstæðum fólks sem stundar vændi eða beitir ofbeldi er hins vegar nánast áþreifanlegt með málamyndaaðgerðum sem þessum . “ Rót vandans í flestum tilfellum fíkn „ Rót vandans , í flestum tilfellum , er fíkn , “ segir Ólöf . „ Fíklarnir fá enga innihaldslýsingu á efnunum . “ Að lokum leggur hún til lausnir sem hún telur líklegri til árangurs : „ Heillavænlegra skref þeirra sem vettlingi geta valdið væri að útvega þeim lengst leiddu fíkniefnin eftir löglegum leiðum og uppi á borðum , opna neyslurými og fjölga skaðaminnkandi úrræðum . Sjálfboðaliðaverkefni á borð við Frú Ragnheiði , þar sem áhersla er lögð á að minnka skaðann sem hlýst af fíkniefnaneyslu , með því að útvega hreinar nálar , aðhlynningu og spjall , eru ómetanleg . Með aðgerðum í þá átt mætti bjarga mannslífum og koma í veg fyrir óhamingju . Þessi meinta góðmennska fer hins vegar á hilluna við hliðina á öðru fáránlegu samkomulagi sem kvað á um „ Fíkniefnalaust Ísland árið 2000 “ . “ Það var stemning , gleði og samstaða sem einkenndi andrúmsloftið í Gamla bíói siðastliðið fimmtudagskvöld þegar FKA viðurkenningarhátíðin var haldin í tuttugasta sinn , en hana fönguðu starfsmenn Hringbrautar og sýna í formi sjónvarpsþáttar sem fer á öldur ljósvakans í kvöld klukkan 20:00 . Veiran breiðist mjög hratt út en í lang flest tilvika greinist veiran enn sem komið er mest í Kína , Yfirvöld í fjölmörgum löndum , meðal annars Frakklandi , Bandaríkjunum og Ástralíu hafa staðfest að veiran hafi fundist . Eins má horfa á ýmsa þætti Hringbrautar á vefsíðunni hringbraut.is . Dagskrána er að finna undir flipanum SJÓNVARP